Проект № 80-10-161/18.4.2024

**Международна научна конференция „Балкански паралели“ по повод 30 г. от създаването на специалност „Балканистика“ във ФСлФ**

Ръководител: доц. д-р Русана Бейлери; Членове: доц. д-р Екатерина Търпоманова, доц. д-р Биляна Михайлова, доц. д-р Фотини Христакули, ас. Борислав Петров

В проекта участват активно и останалите членове на Катедрата по общо, индоевропейско и балканско езикознание към ФСлФ, които имат конкретни задачи и са членове на редакционната колегия.

Конференцията бе проведена с предварителна селекция – само по покана към учени и докторанти от страната и чужбина, което гарантира представителност и научно равнище. Отзоваха са се над очаквания брой участници – 82 (при предвидени 70), от които 68 присъствено. От участниците 12 са докторанти. Интегрирани бяха настоящите студенти от специалност „Балканистика“ на ФСлФ, които се включиха като доброволци в координацията, техническото обезпечаване, посрещане и превод на дипломати и гости и слушатели.

Научният форум бе разделен на четири тематични направления, които отразяват учебния план на специалността 1) езикознание; 2) литературознание; 3) култура; 4) методика. Заседанията се проведоха в три паралелни секции Най-голямо участие имаше в секцията по езикознание.

Конференцията бе отразена в БНР. Участваха представители на посолствата от всички балкански страни. Беше ангажиран ученик от Художествената гимназия в София за подготовка на логото на конференцията и сборника *pro bono*.

Конференцията демонстрира, че утвърдената позицията на Факултета по славянски филологии като един от водещите международни центрове в балканистиката, е силна и витална. За това свидетелства физическото участие на собствени разноски на голям брой утвърдени международни учени, качеството на докладите, а също бързината, с която бяха събрани готовите статии на участниците – една седмица след края на конференцията.

Събрани са, рецензирани и редактирани 50 научни статии, електронният сборник е готов, обработва се по статии за CEEOL, а всеки момент ще бъде качен в Университетска библиотека със свободен достъп, за което сме получили декларации за съгласие от всички автори.